สวัสดีค่ะ หนูอายุ 22 นะค่ะ ปกติเป็นคนที่ประจำเดือนมาไม่ปกติค่ะ บางทีก็มาเดือนเว้นเดือน บางเดือนมามากบางเดือนมาน้อย หนูพึ่งเคยมีอะไรกับแฟนช่วงต้นเมษา พอช่วงกลางเมษาหนูก็เลยกินยาสตรแบบเม็ดกินได้ประมาณ 3-4 วันประจำเดือนก็มาแล้วเลยเลิกกิน มากินยาสตรีแบบเม็ดอีกทีตอนประมาณ พ.ค. วันที่ 19-22 พ.ค. ประจำเดือนก็มา หลังจากนั้นหนูก็กินยาสตรีแบบเม็ดตลอด แล้ววันที่ 10-14 มิ.ย. ประจำเดือนก็มา มีอาการปวดท้องนิดนึงในวันแรก วันที่ 14 ประจำเดือนเริ่มมาน้อยเพราะเป็นวันสุดท้าย แต่วันที่ 14 หนูมีอะไรกับแฟน แต่แฟนหนูไม่ได้เสร็จเพราะเห็นว่ายังมีประจำเดือนอยู่เลยไม่ทำต่อ พอวันที่ 22 มิ.ย. - 12 ก.ค. หนูกินยาลดน้ำหนักทำให้ไม่ค่อยหิว เลยไม่ได้กินข้าวเช้าเพราะปกติหนูไม่กินข้าวเช้าอยู่เเล้ว กินเฉพาะช่วงบ่ายๆ ตอนเย็นก็อดข้าวเย็นกินนมบ้าง (หนูกินดีท็อกด้วย ช่วงนั้นมีอาการท้องอืด เหมือนมีลมในท้องแล้วก็ผายลม ขมปากตอนตื่นเช้า) พอวันที่ 24-27 มิ.ย. ประจำเดือนก็มาอีกรอบ (มาแบบปกติไม่มากไม่น้อยมาแบบพอดีไม่ปวดท้อง)สีของประจำเดือนมีสีแดงสดคล้ำๆปกติเหมือนทุกครั้งที่มีประจำเดือน ทุกครั้งที่มีอะไรกับแฟนแฟนจะใส่ถุงยางทุกครั้งไม่ว่าแฟนจะเสร็จหรือไม่เสร็จแฟนก็จะเช็คถุงยางทุกครั้งหลังจากที่มีอะไรกันถุงยางก็ปกติไม่มีแตกไม่มีรั่ว แต่หนูไม่เคยกินยาคุมเลยทั้งแบบฉุกเฉินหรือแบบปกติ ช่วงประมาณต้น ก.ค. มีตกขาวเล็กน้อยไม่มีกลิ่นสีปกติมีประมาณ4-5วัน หนูเลยดูแลตัวเองมากกว่าเดิมแบบล้างแล้วก็เช็ดให้แห้งทุกครั้งหลังอาบน้ำแล้วตกขาวก็หาย (ช่วงกลางเดือน พ.ค. หนูเคยคันที่บริเวณรอบๆตรงนั้นเภสัชเลยให้ยามาทา พอหายคัน ช่วงที่เป็นประจำเดือนเดือน มิ.ย. หนูก็เลิกทา) ปัจจุบันก็ยังกินยาสตรีแบบเม็ดอยู่ หนูอยากทราบว่าโอกาสที่จะท้องมีกี่เปอร์เซน โอกาสท้องมีมากไหมค่ะ ที่ประจำเดือนมา2ครั้งในเดือนเดียวกันเวลาใกล้ๆกันเกิดจากอะไร ตั้งแต่ก่อนที่มีอะไรกับแฟนจนถึงทุกวันนี้เครียดมากนอนไม่ค่อยหลับเลยค่ะ คุณช่วยตอบด้วยนะค่ะ
สวัสดีค่ะ @การใช้ถุงยางอนามัย หากใช้อย่างถูกต้อง สามารถลดโอกาสตั้งครรภ์ได้มากค่ะ โดยโอกาสล้มเหลวหรือเกิดการตั้งครรภ์ประมาณร้อยละ 2 @@การที่มีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้น @ดังนั้นแนะนำ ให้ทดสอบการตั้งครรภ์ดูค่ะ หากไม่ตั้งครรภ์ ให้รอดูประจำเดือนไปก่อน หากรอบต่อๆไปยังมาผิดปกติ กระปริดกระปรอย ควรไปพบแพทย์เพื่อตรวจวินิจฉัยโรคอีกทีนะคะ